Na temelju članka 115. Zakona o socijalnoj skrbi („Narodne novine“ broj 157/13, 152/14, 99/15,52/16 i 16/17) i članka 31. Statuta Općine Veliki Bukovec („Službeni vjesnik Varaždinske županije“ broj 18/13 i 6/18), Općinsko vijeće Općine Veliki Bukovec na 25. sjednici održanoj 27.12.2019. godine donosi

**IZMJENE I DOPUNE PROGRAMA**

**javnih potreba u socijalnoj skrbi Općine Veliki Bukovec za 2019. godinu**

Ovim izmjenama i dopunama Programa javnih potreba u socijalnoj skrbi Općine Veliki Bukovec za 2019. godinu mijenja se Program javnih potreba u socijalnoj skrbi općine Veliki Bukovec za 2019 godinu („Službeni vjesnik Varaždinske županije“ broj 94/18) na način da glasi:

**I.**

Program javnih potreba u socijalnoj skrbi Općine Veliki Bukovec za 2019. godinu (u daljnjem tekstu: Program) temelji se na pravima, obvezama iz zakona i drugih propisa te na odlukama predstavničkog i izvršnog tijela Općine Veliki Bukovec.

**II.**

Sredstva za realizaciju ovog Programa osigurana su u Proračunu Općine Veliki Bukovec za 2019. godinu u ukupnom iznosu od 125.430,00 kuna.

**III.**

Sredstva iz točke II. Programa raspoređuju se na sljedeći način:

- Pomoć za ogrjev 7.600,00

- Ostale naknade iz proračuna u novcu 0,00

- Jednokratna pomoć roditeljima novorođene djece 32.500,00

- Jednokratna pomoć studentima 39.000,00

- Ostale naknade – novčana pomoć umirovljenicima 32.620,00

- Pomoć i njega u kući 7.860,00

- Stanovanje- troškovi i režije socijalno ugroženim stanovnicima 1.400,00

- Prehrana učenika – ostalo 950,00

- Ostale tekuće donacije u naravi 3.500,00

**IV.**

## Izmjene i dopune Programa javnih potreba u socijalnoj skrbi Općine Veliki Bukovec za 2019. godinu, objavit će se u „Službenom vjesniku Varaždinske županije“.

KLASA: 400-06/18-01/03

URBROJ: 2186/028-01-19-2

U Velikom Bukovcu 27.12.2019.

 Predsjednica Općinskog vijeća

 Općine Veliki Bukovec

 Jasenka Zdelar, dipl.iur., v.r.